Rosario Porres Marijuán

María Rosario Porres Marijuán (Gasteiz, 1957ko martxoaren 7a) arabar historialaria da, Euskal Herriko Unibertsitateko katedraduna, eta bere ikerketa Euskal Herriko Aro Modernoaren historian zentratu zuen.

 Biografia 
Gasteizen jaio zen, 1957an. Euskal Herriko Unibertsitatean ikasi zuen. Filosofia eta Letretako lizentziatura lortu zuen, Geografia eta Historia Arkeologia dibisioan, 1980an. EHUn doktoratu zen,1987an  "Gasteizko Gobernua eta Administrazio XVIII. mendean" izenburua zuen tesiarekin.

 Ibilbide profesionala 
Irakaskuntza eta ikerketa jarduera guztiak Euskal Herriko Unibertsitatean egin zituen, Gasteizko Letren Fakultateko Erdi Aroa, Aro Moderno eta Amerikako  Historia arloan, Aro Moderno Sailaren barruan. 1999tik 2002ra bitartean  Aro Moderno Saileko  idazkaritzaren ardura hartu zuen. Lan kolektiboen zuzendari moduan, koordinatzaile eta editore gisa esperientzia zabala garatu zuen. Era berean, Historia Argitaragabeen Bildumako zuzendaria ere izan zen, eta ANEPerako ebaluatzailea eta  baita aldizkari espezializatuetarako ere. 2009an, unibertsitateko "Historia Modernoa" jakintza-arloko  katedradun izendatu zuten.

Bere ikerketa ibilbidean Euskal Herriko Aro Modernoaren historia izan bazuen ardatz hasieran, ondoren Kantauriar Erlaitzaren eremura zabaldu zen: hiri mundua, elite sozialak, udal politika, indarkeria soziala eta fiskalitatea, bereziki.Gai hauei buruzko liburuak argitaratu ditu eta baita artikulu ugari ere. Teresa Benito Aguadorekin batera, odol-garbiketaren estatutua ikertu zuen. "Odol-garbiketaren estatutua Felipe II.aren garaian  eta Gasteizen izan zituen ondorioak" (Hispania, LX/2) . 205. zk. (2000), Salamanca, pp. 515-562.

 Obra 
Bere lanen artean, honako hauek azpimarra daitezke:

 Un ejemplo de economía rural de Antiguo Régimen: el Condado de Treviño, 1650-1800. Vitoria, 1983.
 Gobierno y administración de la ciudad de Vitoria en la primera mitad del siglo XVIII. Aspectos institucionales, económicos y sociales. Vitoria, 1989.
 Las oligarquías urbanas en Vitoria entre los siglos XV y XVIII: poder, imagen y vicisitudes. (Unidad Didáctica). Vitoria, 1995.
 Sazón de manjares y desazón de contribuyentes. La sal en la Corona de Castilla en tiempos de los Austrias. Bilbao, 2003.
 El proceloso mar de la ambición. Elites y poder municipal en Vitoria durante el Antiguo Régimen. Documentos para su estudio. Bilbao, 2004.
 Las Reales Salinas de Añana, siglos X-XIX. Bilbao, 2007.

 Erreferentziak 

Kategoria:Euskal Herriko Unibertsitateko irakasleak
Kategoria:Emakume historialariak
Kategoria:Gasteiztarrak